ai4bharat/Pralekha huggingface dataset:
பிரதமர் அலுவலகம்
ஜப்பானின் முன்னாள் பிரதமர் ஷின்சோ அபே -வின் சோகமான மரணத்திற்கு பிரதமர் நரேந்திர மோடி அதிர்ச்சியும், துயரமும் வெளியிட்டுள்ளார்
ஷின்சோ அபே-வுக்கு மிகுந்த மரியாதை தெரிவிக்கும் வகையில் 2022 ஜூலை 9 அன்று ஒருநாள் தேசிய துக்கம் அறிவிக்கப்பட்டுள்ளது
ஜப்பானின் முன்னாள் பிரதமர் ஷின்சோ அபே-வின் சோகமான மரணத்திற்கு பிரதமர் அதிர்ச்சியும், துயரமும் வெளியிட்டுள்ளார். திரு அபே உடனான தமது உறவையும், நட்பையும் எடுத்துரைத்துள்ள திரு மோடி, இந்தியா-ஜப்பான் உறவுகளை சிறப்பு உத்திகள் வகுத்தல் மற்றும் உலகளாவிய கூட்டாளிகள் நிலைக்கு உயர்த்தியதில் அவர் ஆழமான பங்களிப்பை செய்திருப்பதாகவும் குறிப்பிட்டுள்ளார். ஷின்சோ அபே-வுக்கு மிகுந்த மரியாதை தெரிவிக்கும் வகையில் 2022 ஜூலை 9 அன்று ஒருநாள் தேசிய துக்கம் அனுசரிக்கப்படுவதாகவும், திரு மோடி அறிவித்துள்ளார். டோக்கியோவில் அண்மையில் தாங்கள் சந்தித்த புகைப்படம் ஒன்றையும் பிரதமர் பகிர்ந்துள்ளார்.
தொடர்ச்சியான ட்விட்டர் பதிவுகளில் பிரதமர் கூறியிருப்பதாவது:
“எனது இனிய நண்பர்களில் ஒருவரான ஷின்சோ அபேயின் சோகமான மரணத்தால் வார்த்தைகளால் கூற முடியாத அதிர்ச்சியையும், துயரத்தையும் நான் கொண்டுள்ளேன். அவர் உலகளாவிய அரசியல் பிரமுகராக உயர்ந்திருந்தவர், ஒப்பற்ற தலைவர், குறிப்பிடத்தகுந்த நிர்வாகி. ஜப்பானையும், உலகத்தையும் சிறந்த இடத்தில் வைப்பதற்கு தனது வாழ்க்கையை அவர் அர்ப்பணித்துக்கொண்டவர்.”
“பல ஆண்டுகளுக்கு முன்பே எனக்கு திரு அபே உடன் நட்பு இருந்தது. குஜராத் முதலமைச்சராக எனது பதவிக்காலத்தில் அவரை நான் அறிந்திருந்தேன். நான் பிரதமரான பிறகும் எங்களின் நட்பு தொடர்ந்தது. பொருளாதாரம் மற்றும் உலக நடவடிக்கைகள் குறித்த அவரின் நுட்பமான கருத்துக்கள் எனக்கு எப்போதும் ஆழமான தாக்கத்தை ஏற்படுத்தியுள்ளது.”
“அண்மையில் எனது ஜப்பான் பயணத்தின் போது திரு அபேயை மீண்டும் சந்திக்கும் வாய்ப்பையும், பல விஷயங்களை விவாதிக்கும் வாய்ப்பையும் நான் பெற்றிருந்தேன். எப்போதும் அவர், சமயோசிதம் உள்ளவராகவும், நுட்பமான அறிவு மிக்கவராகவும் இருந்தவர். இதுவே எங்களின் கடைசி சந்திப்பாக இருக்கும் என்று நான் சிறிதும் நினைக்கவில்லை. அவரது குடும்பத்திற்கும், ஜப்பான் மக்களுக்கும் எனது நெஞ்சம் நெகிழ்ந்த இரங்கல்கள்.”
“இந்தியா-ஜப்பான் உறவுகளை சிறப்பு உத்திகள் வகுத்தல் மற்றும் உலகளாவிய கூட்டாளிகள் நிலைக்கு உயர்த்தியதில் அவர் ஆழமான பங்களிப்பை செய்துள்ளார். இன்று ஒட்டுமொத்த இந்தியாவும், ஜப்பானுடன் துக்கம் அனுசரிக்கிறது. இந்த சிரமமான தருணத்தில் எங்களின் ஜப்பானிய சகோதரர்கள், சகோதரிகளுடன் ஒருமைப்பாட்டுடன் நாங்கள் இருக்கிறோம்.”
“முன்னாள் பிரதமர் ஷின்சோ அபே-வுக்கு மிகுந்த மரியாதை தெரிவிக்கும் வகையில் 2022 ஜூலை 9 அன்று ஒருநாள் தேசிய துக்கம் அனுசரிக்கப்படும்.”
“டோக்கியோவில் எனது இனிய நண்பர் ஷின்சோ அபேயுடனான அண்மைக்கால சந்திப்பிலிருந்து ஒரு புகைப்படத்தை பகிர்ந்துள்ளேன். இந்தியா-ஜப்பான் உறவுகளை வலுப்படுத்துவதில் எப்போதும் ஆர்வம் கொண்டிருந்த அவர், ஜப்பான்-இந்தியா சங்கத்தின் தலைவராக சிறிது காலத்திற்கு முன்புதான் பொறுப்பேற்றார்.”
பிரதமர் அலுவலகம்
விவசாயிகளின் வருமானத்தை அதிகரிப்பதற்கான அரசாங்கத்தின் முயற்சிகள் குறித்த கட்டுரையை பிரதமர் பகிர்ந்துள்ளார்
விவசாயிகளின் வருவாயை அதிகரிப்பதற்கான அரசின் முயற்சிகள் பற்றிய தகவல்களைக் கொண்ட narendramodi.in இணையதளத்தின் கட்டுரையை பிரதமர் திரு நரேந்திர மோடி பகிர்ந்துள்ளார்.
பிரதமர் வெளியிட்டுள்ள டுவிட்டர் பதிவில் கூறியிருப்பதாவது;
"கால்நடை வளர்ப்பில் இருந்து மீன்வளம் வரை, காடு வளர்ப்பு முதல் இனிப்புப் புரட்சி வரை, விவசாயிகளின் வருவாயை அது சார்ந்த செயல்பாடுகள் மூலம் அதிகரிக்க எங்கள் அரசு ஏராளமான முயற்சிகளை மேற்கொண்டுள்ளது. #8yearsOfKisanKalyan"
பிரதமர் அலுவலகம்
பிரதமர் திரு.நரேந்திர மோடியுடன் தொலைபேசியில் தொடர்பு கொண்டு பேசிய பங்களாதேஷ் பிரதமர் திருமதி. ஷேக் ஹசினா, 2019 பொதுத் தேர்தலில் மக்கள் அளித்துள்ள தெளிவான தீர்ப்புக்காக அவருக்குப் பாராட்டு தெரிவித்தார்
பங்களாதேஷ் மக்கள் குடியரசின் பிரதமர் திருமதி. ஷேக் ஹசினா இன்று  பிரதமர் திரு. நரேந்திர மோடியுடன் தொலைபேசியில் உரையாடினார்.
பிரதமர் திரு. நரேந்திர மோடி தலைமையிலான தேசிய ஜனநாயக கூட்டணி அரசுக்கு இந்திய மக்களால் தெளிவான தீர்ப்பு வழங்கப்பட்டிருப்பதற்காக பங்களாதேஷ் பிரதமர் தமது வாழ்த்துக்களை தெரிவித்தார். பிரதமர் திரு. நரேந்திர மோடியைப் பாராட்டும் வெளிநாட்டுத் தலைவர்களில் முதலாமவராகப் பிரதமர் திருமதி. ஷேக் ஹசினா இருப்பது, இந்தியா-பங்களாதேஷ் இடையேயான மிகுந்த நெருக்கத்தையும், சுமூக உறவையும் பிரதிபலிப்பதோடு இரு தலைவர்களின் இடையேயான மிகச் சிறந்த நட்பையும் காட்டுகிறது.
முன்னெப்போதும் இல்லாத அளவுக்கு இந்தியா-பங்களாதேஷ் இடையேயான உறவில் புதிய உச்சங்களைத் தொடுவதற்கான பணிகளைத் தொடர்வதற்கு இரு தலைவர்களும் உறுதிபூண்டனர். பாதுகாப்பு, வர்த்தகம், போக்குவரத்து, எரிசக்தி, மக்களுக்கு இடையேயான உறவுகள் ஆகியவற்றில் உள்ள ஒத்துழைப்பை ஆழப்படுத்துவதற்கான திட்டங்களை விரைந்து பூர்த்தி செய்வதன் அவசியத்தை அவர்கள் அங்கீகரித்தனர். இவ்வாறு செயல்படும் தருணத்தில் 2020 ஆம் ஆண்டு வங்கபந்து ஷேக் முஜிபுர் ரஹ்மானின் நூற்றாண்டு விழாவும், 2021-ல் பங்களாதேஷ் விடுதலையின் 50-வது ஆண்டு விழாவும் அடுத்த 3 ஆண்டுகளுக்குள் நடைபெறவிருப்பது குறிப்பிடத்தக்க முக்கியத்துவம் வாய்ந்தவையாகும்.
இருதரப்பு உறவுகளுக்கான பணிகளை மீண்டும் தொடங்க விரைவில் சந்திப்பதற்கு தேதியைக் கண்டறிய இரு தலைவர்களும் ஒப்புக் கொண்டனர்.
நிதி அமைச்சகம்
அரசுப் பங்குகளுக்கான அட்டவணை  வெளியீடு
ரூ 1,10,000 கோடி சரக்குகள் மற்றும் சேவைகள் வரியின் இழப்பீட்டுக்காக மாநிலங்களுக்கான ஒற்றை சாளர முறையை செயல்படுத்துவதற்காக, இந்திய ரிசர்வ் வங்கியுடனான ஆலோசனைக்குப் பிறகு, இந்திய அரசின் கடன் அட்டவணை மாற்றியமைக்கப்பட்டுள்ளது.
2020-21 நிதி ஆண்டின் மிச்சமிருக்கும் காலத்தில் , சுமார் ரூ 4,88,000 கோடியை இந்திய அரசு கடனாக வாங்கும்.
சரக்குகள் மற்றும் சேவைகள் வரியின் இழப்பீட்டை ஈடுகட்டுவதற்கான கூடுதல் தொகை ரூ 55,000 கோடி சமமாக 3 வருட மற்றும் 5 வருட கெடுவில் பெறப்படும்.
அரசுப் பங்குகள் பற்றிய விவரங்கள் அடங்கிய உத்தேச அட்டவணையை  ), அரசு வெளியிட்டுள்ளது. இது பற்றிய கூடுதல் விவரங்களுக்கு இந்த இணைப்புக்கு செல்லவும் :
https://pib.gov.in/PressReleasePage.aspx?PRID=1664946
(Visitor Counter : 88
PIB Headquarters
சென்னை விமான நிலையத்தில் சுங்கத் துறையினர் ரூ.1.33 கோடி மதிப்புள்ள 3.3 கிலோ தங்கத்தை பறிமுதல் செய்தனர்
சென்னை விமான நிலையத்திற்கு மஸ்கட்டிலிருந்து வந்த ஓமான் விமான நிறுவனத்தின் டபிள்யு ஒய் 253 என்ற விமானத்தில் நேற்று சுங்கத்துறை அதிகாரிகள் சோதனை மேற்கொண்டனர். தேடுதல் நடவடிக்கையின் போது பயணியர் இருக்கை ஒன்றின் கீழ் கருப்பு ஒட்டுநாடாவால் சிற்பம் செய்யப்பட்ட பொட்டலங்கள் மூன்றை கண்டுபிடித்தனர். இவற்றை திறந்து பார்த்தபோது ஒவ்வொன்றும் 1 கிலோ எடையுள்ள வெளிநாட்டு சின்னங்கள் பதித்த 24 காரட் தங்கக்கட்டிகள் 3-ம் எந்தவித அடையாளமும் இல்லாத 3 தங்க தகடுகளும் கண்டுபிடிக்கப்பட்டன. 3.365 கிலோ எடையுள்ள இவை அனைத்தும் மொத்தம் ரூ.1.33 கோடி மதிப்புடையவை. இந்த தங்கம் 1,962 சுங்கச் சட்டத்தின் கீழ் பறிமுதல் செய்யப்பட்டுள்ளது.
மேலும் புலன் விசாரணை தொடந்து நடைபெற்று வருகிறது.
விவசாயத்துறை அமைச்சகம்
இந்திய கால்நடை ஆராய்ச்சி நிறுவனத்தின் பட்டமளிப்பு விழாவில் மத்திய வேளாண் அமைச்சர் கலந்து கொண்டார்
பரேலியில் உள்ள இஷாக் நகரில் அமைந்துள்ள இந்திய கால்நடை ஆராய்ச்சி நிறுவனத்தின் 10-வது பட்டமளிப்பு விழாவில் மத்திய வேளாண்மை மற்றும் விவசாயிகள் நலத்துறை அமைச்சர் திரு நரேந்திர சிங் தோமர் கலந்து கொண்டார். நிகழ்ச்சியில் உரையாற்றிய அவர், பிரதமர் திரு நரேந்திர மோடியின் தலைமையிலான மத்திய அரசு, நாட்டை முன்னேற்றப் பாதையில் கொண்டு செல்ல முழு அர்ப்பணிப்போடு செயல்பட்டு வருவதாகத் தெரிவித்தார்.
விடுதலையின் அமிர்தப் பெருவிழாவையொட்டி ஒவ்வொருவரும் தங்களது பழைய விருப்பங்களை பூர்த்தி செய்து புதிய உறுதி மொழிகளை ஏற்க வேண்டும் எனக் கூறிய அவர், இந்தியா தனது நூற்றாண்டு சுதந்திர தினத்தைக் கொண்டாடும் போது, உலகில் மிகச்சிறந்த நாடாக உருவாக வேண்டும் என்று கேட்டுக் கொண்டார். இதற்கு அனைவரும் சேர்ந்து பாடுபட வேண்டியது அவசியம் என்று அவர் குறிப்பிட்டார்.
இன்று பட்டம் பெற்றவர்களை பாராட்டிய திரு தோமர், இளைஞர்களின் முன்னேற்றத்தில் கல்வி நிறுவனங்கள் முக்கிய பங்கு வகிப்பதாகத் தெரிவித்தார்.
இந்தியாவில் 535.78 மில்லியன் கால்நடைகளும், 851.18 மில்லியன் பறவைகளும் இருப்பதாகக் கூறிய அவர், மக்கள் தொகை அளவுக்கு இவற்றின் எண்ணிக்கை உள்ளதாகக் குறிப்பிட்டார்.
கால்நடை வளர்ப்பு, தேனி வளர்ப்பு, மீன்வளம் உள்ளிட்ட விவசாயத்துடன் தொடர்புடைய துறைகளில் கவனம் செலுத்தினால்தான், வேளாண்மை துறை வளர்ச்சி அடையும் என்றும் திரு தோமர் குறிப்பிட்டார். வேளாண்மையுடன் நாட்டின் வளர்ச்சிக்கு இந்தத் தொழில்களை மேற்கொள்ள வேண்டியது அவசியம் என்றும் அவர் கூறினார். விலங்குகளின் இனப்பெருக்கத்தை அதிகரித்து அவற்றை ஆரோக்கியமாக பராமரிக்க வேண்டியது இப்போதைய தேவை என்றும் அவர் தெரிவித்தார்.
இந்த நிகழ்ச்சியில் மத்திய வேளாண் துறை இணையமைச்சர் திரு கைலாஷ் சௌத்ரி, முன்னாள் மத்திய அமைச்சர் திரு சந்தோஷ்குமார் கங்குவார் உள்ளிட்டோர் கலந்துகொண்டனர்.
மேலும் விவரங்களுக்கு இதன் ஆங்கில செய்திக் குறிப்பைக் காணவும்: https://pib.gov.in/PressReleseDetail.aspx?PRID=1853899
சுகாதாரம் மற்றும் குடும்ப நலத்துறை அமைச்சகம்
18 கோடியைக் கடந்தது கொரோனா பரிசோதனைகள்
இந்தியாவில் கொவிட்-19 பரிசோதனைகளின் மொத்த எண்ணிக்கை 18 கோடியைத் தாண்டியுள்ளது . கடந்த 24 மணி நேரத்தில் 9,16,951 பரிசோதனைகள் மேற்கொள்ளப்பட்டுள்ளன.
1201 அரசு மற்றும் 1115 தனியார் ஆய்வகங்களை உள்ளடக்கிய 2316 பரிசோதனை ஆய்வகங்களின் வாயிலாக நாளொன்றின் பரிசோதனை திறன் வெகுவாக அதிகரித்துள்ளது. இந்தியாவில் பரிசோதனையின் எண்ணிக்கை உயர்ந்திருப்பதால் மொத்த பாதிப்பு 8.93 சதவீதத்திலிருந்து ஐந்து மாதங்களில் 5.79 சதவீதமாக குறைந்துள்ளது.
15 மாநிலங்கள்/ யூனியன் பிரதேசங்களில் தேசிய அளவை விட குறைந்த அளவிலான பாதிப்பு பதிவாகியுள்ளது. குறைந்தபட்சமாக பிகாரில் 1.44 சதவீத பாதிப்பு ஏற்பட்டுள்ளது.
இந்தியாவில் 10 லட்சம் மக்கள் தொகையில் மேற்கொள்ளப்படும் பரிசோதனைகளின் எண்ணிக்கை தற்போது 130618.3 ஆக உள்ளது. 22 மாநிலங்கள்/ யூனியன் பிரதேசங்களில் இந்த எண்ணிக்கை தேசிய அளவை விட கூடுதலாக உள்ளது. எனினும் 13 மாநிலங்கள்/ யூனியன் பிரதேசங்களில் இந்த எண்ணிக்கை தேசிய அளவை விட குறைவாக உள்ளது. இந்தப் பகுதிகளில் பரிசோதனைகளின் எண்ணிக்கையை அதிகரிக்க வேண்டியதன் அவசியத்தை இது உணர்த்துகிறது.
கடந்த 24 மணி நேரத்தில் இந்தியாவில் 19,253 பேர் புதிதாக குணமடைந்துள்ளனர். தற்போது 2,24,190 பேர் சிகிச்சை பெற்று வருகின்றனர். மொத்த பாதிப்பில் இது வெறும் 2.15 சதவீதமாகும்.
நாட்டில் இதுவரை மொத்தம் 1,00,56,651 பேர்  குணமடைந்துள்ளனர். சிகிச்சை பெறுவோர் மற்றும் குணமடைந்தோர் ஆகியோருக்கான இடைவெளி தொடர்ந்து உயர்ந்து தற்போது 98,32,461 ஆக உள்ளது.
புதிதாக குணமடைந்தவர்களில் 78.89 சதவீதத்தினர் 10 மாநிலங்கள்/ யூனியன் பிரதேசங்களை மட்டுமே சேர்ந்தவர்கள். அதிகபட்சமாக கேரளாவில் 5,324 பேரும், மகாராஷ்டிராவில் 2,890 பேரும், மேற்கு வங்காளத்தில் 1,136 பேரும் குணமடைந்துள்ளனர்.
கடந்த 24 மணி நேரத்தில் 18,222 பேருக்கு புதிதாக தொற்று ஏற்பட்டுள்ளது. 79.83 சதவீத புதிய தொற்றுக்கள் 10 மாநிலங்கள்/ யூனியன் பிரதேசங்களில் மட்டுமே பதிவாகியுள்ளது. கேரளாவில் 5,142 பேரும், அதைத்தொடர்ந்து மகாராஷ்டிராவில் 3,693 பேரும், கர்நாடகாவில் 970 பேரும் தொற்றுக்கு ஆளாகியுள்ளனர்.
கடந்த 24 மணிநேரத்தில் 228 பேர் உயிரிழந்துள்ளனர். இவர்களில் 76.32 சதவீதத்தினர் 10 மாநிலங்கள்/ யூனியன் பிரதேசங்களை மட்டுமே சேர்ந்தவர்கள். மகாராஷ்டிராவில் 73 பேரும், கேரளாவில் 23 பேரும், மேற்கு வங்காளத்தில் 21 பேரும் உயிரிழந்துள்ளனர்.
33 மாநிலங்கள்/ யூனியன் பிரதேசங்களின் 615 மாவட்டங்களில் 4,895 இடங்களில் மூன்றாவது முறையாக நாடு முழுவதும் தடுப்பூசி ஒத்திகை நேற்று நடைபெற்றது குறிப்பிடத்தக்கது.
மேலும் விவரங்களுக்கு இந்த செய்திக் குறிப்பை ஆங்கிலத்தில் இங்கே காணவும்:
https://www.pib.gov.in/PressReleasePage.aspx?PRID=1687274
உள்நாட்டு விமானப் போக்குவரத்து அமைச்சகம்
உள்நாட்டு விமானங்களுக்கான கட்டணக் கட்டுப்பாடுகள் பிப்ரவரி 24ம் தேதி வரை நீட்டிப்பு
தினசரிப் பயணிகள் எண்ணிக்கை 2 லட்சத்தைத் தாண்டியது
உள்நாட்டு விமானங்களுக்கான, கட்டணக் கட்டுப்பாடுகளை, மத்திய விமானப் போக்குவரத்து அமைச்சகம், அடுத்தாண்டு பிப்ரவரி 24ம் தேதி வரை நீட்டித்துள்ளது.
கொவிட் முடக்கத்துக்குப்பின், உள்நாட்டு விமானப் போக்குவரத்து, கடந்த மே மாதம் அனுமதிக்கப்பட்டது. அப்போது உள்நாட்டு விமானங்களுக்கான கட்டணக் கட்டுப்பாடுகளும், கடந்த மே 21ம் தேதி அமல்படுத்தப்பட்டது. குறிப்பிட்ட மணி நேரப் பயணத்துக்கு குறைந்த பட்சம் மற்றும் அதிகபட்சத் தொகை இதில் நிர்ணயிக்கப்பட்டது. இந்தக் கட்டணக் கட்டுப்பாடுகளை, விமானப் போக்குவரத்து அமைச்சகம் அடுத்தாண்டு பிப்ரவரி 24ம் தேதி வரை நீட்டித்துள்ளது.
பயணிகள் எண்ணிக்கை அதிகரிப்பு:
தற்போது விமானப் பயணிகளின் தினசரி போக்குவரத்து கடந்த 1ம் தேதி நிலவரப்படி, 2.05 லட்சத்தைத் தாண்டியுள்ளது. கடந்த மே மாதம், உள்நாட்டு விமானப் போக்குவரத்து அனுமதிக்கப்பட்டபோது, விமான நிறுவனங்கள் 33% விமான சேவைகளை வழங்க அனுமதிக்கப்பட்டது. அப்போது பயணிகளின் தினசரி எண்ணிக்கை 30 ஆயிரமாக இருந்தது. இந்த உச்ச வரம்பு கடந்த ஜூன் மாதம் 45%, செப்டம்பர் மாதம் 60% என உயர்த்தப்பட்டது.
விமானப் பயணிகளின் போக்குவரத்தை, விமானப் போக்குவரத்து அமைச்சகம் தினந்தோறும் கண்காணித்து வருகிறது. பண்டிகை காலத்தை முன்னிட்டு பயணிகள் எண்ணிக்கை அதிகரிக்கலாம் என எதிர்பார்க்கப்படுகிறது. இதனால் வரும் நாட்களில் விமான நிறுவனங்களின், விமான சேவைகள், 70 முதல் 75 சதவீதமாக மாற்றியமைக்கப்படும் எனத் தெரிகிறது.
மேலும் விவரங்களுக்கு இந்த ஆங்கில செய்திக் குறிப்பைப் பார்க்கவும்:
https://pib.gov.in/PressReleasePage.aspx?PRID=1670381
பிரதமர் அலுவலகம்
ஆசியான் நாடுகளின் வெளியுறவு அமைச்சர்கள் மற்றும் பிரதிநிதிகளுடன் பிரதமர் சந்திப்பு
பிரதமர் திரு. நரேந்திர மோதி இன்று  ஆசியான் நாடுகளின் வெளியுறவு அமைச்சர்கள் மற்றும் பிரதிநிதிகளை சந்தித்துப் பேசினார்.
பிரதமர் வெளியிட்டுள்ள டுவிட்டர் பதிவில்:
“இந்தியா-ஆசியான் ஒத்துழைப்பு அமைப்பின் 30-வது ஆண்டை நாம் கொண்டாடிவரும் வேளையில், ஆசியான் நாடுகளைச் சேர்ந்த வெளியுறவுத் துறை அமைச்சர்கள் மற்றும் பிரதிநிதிகளுடன் சிறப்பான கலந்துரையாடல் மேற்கொண்டேன்” என்று தெரிவித்துள்ளார்.
பிரதமர் அலுவலகம்
ஆஷாதி பிஜ் புத்தாண்டு தினத்தில் அனைவருக்கும் குறிப்பாக கட்ச் சமூகத்தினருக்கு பிரதமர் வாழ்த்து தெரிவித்துள்ளார்
புனிதம் மிக்க ஆஷாதி பிஜ் புத்தாண்டு தினத்தில் அனைவருக்கும் குறிப்பாக, உலகம் முழுவதும் பரவியிருக்கும் துடிப்புமிக்க கட்ச் சமூகத்தினருக்கு பிரதமர் திரு நரேந்திர மோடி வாழ்த்து தெரிவித்துள்ளார்.
பிரதமர் ட்விட்டரில் கூறியிருப்பதாவது;
“புனிதம் மிக்க ஆஷாதி பிஜ் புத்தாண்டு தினத்தில் அனைவருக்கும் குறிப்பாக, உலகம் முழுவதும் பரவியிருக்கும் துடிப்புமிக்க கட்ச் சமூகத்தினருக்கு வாழ்த்துக்கள். வரவிருக்கும் ஆண்டு ஒவ்வொருவரின் வாழ்க்கையிலும் அமைதி, மகிழ்ச்சி, நல்ல ஆரோக்கியத்தைக் கொண்டுவரட்டும்”.
வணிகம் மற்றும் தொழில்துறை அமைச்சகம்
வரி விதிப்பின் மீதான அமெரிக்க விசாரணை குறித்து இந்தியாவின் விளக்கம்
இந்தியாவின் சமப்படுத்தல் வரி உட்பட நாடுகளால் பின்பற்றப்படும் அல்லது பரிசீலிக்கப்படும் டிஜிட்டல் சேவைகள் மீதான வரிவிதிப்பு குறித்து அமெரிக்க வணிக சட்டம், 1974-இன் 301-வது பிரிவின் கீழ் விசாரணை தொடங்கப்படுவதாக அமெரிக்க அரசு அறிவித்தது. இத்தாலி, துருக்கி மற்றும் இங்கிலாந்து உள்ளிட்ட இதர நாடுகளும் விசாரணையின் கீழ் உள்ளன.
இந்தியாவை பொருத்தவரை, மின்-வணிகத்தின் மூலம் வழங்கப்படும் சேவைகள் மீது விதிக்கப்படும் 2 சதவீதம் சமப்படுத்தல் வரி மீது விசாரணை நடத்தப்படுகிறது. அமெரிக்க நிறுவனங்கள் சமப்படுத்தல் வரியில் பாரபட்சமாக நடத்தப்படுகின்றனவா, இந்த வரி முன் தேதியிட்டு விதிக்கப்படுகிறதா, இந்தியாவில் வசிக்காதோர் மீது விதிக்கப்படுவதால் அமெரிக்க அல்லது சர்வதேச வரி விதிகளில் இருந்து இது மாறுபட்டதா என்று விசாரணை நடத்தப்படுகிறது.
இது தொடர்பான ஆலோசனைகளை அமெரிக்கா கோரியிருந்த நிலையில், 2020 ஜூலை அன்று தனது கருத்துகளை வழங்கிய இந்தியா, 2020 நவம்பர் 5 அன்று நடைபெற்ற இரு தரப்பு ஆலோசனையில் பங்கேற்று, சமப்படுத்தல் வரி பாரபட்சமானது இல்லையென்றும், இந்தியாவில் இருப்போர், இல்லாதோர், இந்தியாவில் நிரந்தர நிறுவனம் இல்லாதோர் ஆகிய அனைவருக்கும் மின் வணிக நடவடிக்கைகளில் சமமான களத்தை அமைத்துத் தருவதற்கானது என்றும் எடுத்துரைத்தது. இந்தியாவுக்குள் நடைபெறும் டிஜிட்டல் விற்பனைகளுக்கு மட்டுமே இந்த வரி விதிக்கப்படுவதாகவும் தெளிவுபடுத்தப்பட்டது.
இந்தியாவை சேர்ந்த மின் வணிகர்களுக்கு இந்திய சந்தையில் இருந்து அவர்கள் ஈட்டும் வருமானத்தின் அடிப்படையில் வரிகள் விதிக்கப்படுகின்றன. சமப்படுத்தும் வரிவிதிப்பு இல்லையென்றால், இந்தியாவில் இருந்து செயல்படாத மின் வணிகர்கள், இந்திய சந்தையில் தாங்கள் வழங்கும் பொருட்கள், சேவைகளுக்கு வரி செலுத்தும் தேவை இருக்காது. இரண்டு சதவீத சமப்படுத்தல் வரி என்பது இந்தியாவில் இருந்து நிரந்தரமாக செயல்படாத மின் வணிகர்களுக்கு மட்டுமே ஆகும். இதற்கான வரம்பான ரூ 2 கோடி என்பது மிகவும் நியாயமானது மற்றும் உலகெங்கிலும் இருந்து இந்தியாவில் செயல்படும் அனைத்து மின் வணிகர்களுக்கும் பொருந்தும். எந்த அமெரிக்க நிறுவனமும் இதன் மூலம் பாரபட்சமாக நடத்தப்படவில்லை.
இது தொடர்பாக அமெரிக்காவின் முடிவை பரிசீலிக்கும் இந்திய அரசு, நாட்டின் நலன் கருதி தேவையான நடவடிக்கையை எடுக்கும்
மேலும் விவரங்களுக்கு இந்த ஆங்கில செய்திக் குறிப்பை காணவும்:
https://pib.gov.in/PressReleasePage.aspx?PRID=1686865
சுகாதாரம் மற்றும் குடும்ப நலத்துறை அமைச்சகம்
இந்தியாவில் செலுத்தப்பட்ட மொத்த கொவிட்-19 தடுப்பூசி எண்ணிக்கை 92.63 கோடியை கடந்தது
நாட்டில் கடந்த 24 மணி நேரத்தில் 50,17,753 தடுப்பூசி டோஸ்கள் செலுத்தப்பட்டுள்ளன. இத்துடன் நாட்டில் செலுத்தப்பட்ட மொத்த கொவிட் தடுப்பூசிகளின் எண்ணிக்கை, இன்று காலை 7 மணி நிலவரப்படி 93 கோடியைக்  கடந்துள்ளது. 90,68,525 அமர்வுகள் மூலம் இந்த சாதனை படைக்கப்பட்டுள்ளது.
கடந்த 24 மணி நேரத்தில் 24,963 பேர் குணமடைந்துள்ளதால், இதுவரை குணமடைந்தோர் மொத்த எண்ணிக்கை 3,32,25,221 ஆக அதிகரித்துள்ளது.
இதைத் தொடர்ந்து குணமடைந்தோர் விகிதம் தற்போது 97.96 சதவீதமாக உள்ளது. கடந்த 2020 மார்ச் முதல் இதுவே அதிகமான அளவு.
மத்திய, மாநில அரசுகளின் கூட்டு முயற்சிகளால், தினசரி கொவிட் பாதிப்பு தொடர்ந்து 102 நாட்களாக 50,000க்கும் கீழ் உள்ளது.
கடந்த 24 மணி நேரத்தில் 21,257 பேருக்குப் புதிதாகத் தொற்று ஏற்பட்டுள்ளது.
நாட்டில் கொவிட் சிகிச்சை பெறுபவர்களின் எண்ணிக்கை 2,40,221; கடந்த 205 நாட்களில் இது மிக குறைந்த எண்ணிக்கை. நாட்டில் மொத்தம் கொவிட் சிகச்சை பெறுபவர்களின் விகிதம் தற்போது 0.71 சதவீதமாக உள்ளது.
கடந்த 24 மணி நேரத்தில் 13,85,706 கொவிட் பரிசோதனைகள் செய்யப்பட்டன. இதுவரை மொத்தம் 58 கோடி கொவிட் பரிசோதனைகள்  செய்யப்பட்டுள்ளன.
வாராந்திர தொற்று உறுதி விழுக்காடு தொடர்ந்து 105 நாட்களாக 3 சதவீதத்திற்கும் கீழே, 1.64 சதவீதமாகவும், தினசரி தொற்று உறுதி விகிதம் 1.53 சதவீதமாகவும் இன்று பதிவாகியுள்ளது. இந்த எண்ணிக்கை 38 நாட்களாக 3 சதவீதத்திற்குக் குறைவாகவும், தொடர்ந்து 122 நாட்களாக 5 சதவீதத்திற்குக் குறைவாகவும் உள்ளது.
மேலும் விவரங்களுக்கு இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1761951
(Visitor Counter : 154
நிலக்கரி அமைச்சகம்
நிலக்கரி உற்பத்தியை மேலும் அதிகரிக்க பல்வேறு நடவடிக்கைகள் : பிப்ரவரி மாதத்தில் உற்பத்தி 15 % உயர்வு
நாட்டில் அனைத்து துறைகளின் தேவைகளைப் பூர்த்தி செய்யும் வகையில் உள்நாட்டு நிலக்கரி உற்பத்தியில் தன்னிறைவு பெற மத்திய அரசு பல்வேறு நடவடிக்கைகளை மேற்கொண்டுள்ளது.
ஒற்றைச் சாளர அனுமதி, சுரங்கங்கள் மற்றம் கனிமங்கள், ஒழுங்குமுறை சட்டத்தில் திருத்தம் உள்ளிட்டவை இதில் முக்கிய முன்முயற்சிகளாகும். நிலக்கரி உற்பத்தியை அதிகரிக்க புதிய திட்டங்களை வகுத்தல், ஏற்கனவே உள்ள திட்டங்களை விரிவுப்படுத்துதல், பொதுத்துறை மற்றும் தனியார் நிறுவனங்களுக்கு நிலக்கரி வயல்களை ஏலத்திற்கு விடுதல் போன்ற நடவடிக்கைகள் எடுக்கப்பட்டு வருகின்றன. வணிக ரீதியிலான சுரங்கத் தொழில் 100% அந்நிய நேரடி முதலீட்டிற்கும் ஒப்புதல் அளிக்கப்படுகிறது.
2021-22 ல் உள்நாட்டு நிலக்கரி உற்பத்தி அதன் முந்தைய ஆண்டைக் காட்டிலும் 8. 67% அதிகரித்தது. நடப்பு நிதியாண்டில் பிப்ரவரி மாதம் முடிய உள்நாட்டு நிலக்கரி உற்பத்தி முந்தைய ஆண்டின் இதே காலக் கட்டத்துடன் ஒப்பிடுகையில் 15% உயர்ந்துள்ளது.
நாட்டின் நிலக்கரித் தேவையில் பெரும்பாலான அளவு உள்நாட்டு உற்பத்தி மூலம் பெறப்படுகிறது. உள்நாட்டு உற்பத்தியை அதிகரிப்பதில் அரசு கவனம் செலுத்தி வருகிறது. இதன் மூலம் நிலக்கரியை இறக்குமதி செய்யும் தேவை குறைந்து வருகிறது.
மாநிலங்களவையில் இன்று மத்திய நிலக்கரி, சுரங்கம், நாடாளுமன்ற விவகாரத்துறை அமைச்சர் திரு பிரகலாத் ஜோஷி எழுத்து மூலம் அளித்த பதிலில் இதனைத் தெரிவித்துள்ளார்.
பிரதமர் அலுவலகம்
உச்சநீதிமன்ற தலைமை நீதிபதியாக நீதிபதி உதய் உமேஷ் லலித்தின் பதவியேற்பு விழாவில் பிரதமர் பங்கேற்பு
உச்சநீதிமன்ற தலைமை நீதிபதியாக நீதிபதி உதய் உமேஷ் லலித்தின் பதவியேற்பு விழாவில் பிரதமர் திரு நரேந்திர மோடி
ட்விட்டர் பதிவில் பிரதமர் தெரிவித்ததாவது:
“முன்னதாக இன்று, உச்சநீதிமன்ற தலைமை நீதிபதியாக நீதிபதி உதய் உமேஷ் லலித் பதவியேற்றுக் கொண்ட விழாவில் கலந்துகொண்டேன்.”
வடகிழக்குப் பகுதி வளர்ச்சி அமைச்சகம்
கொவிட்-19 2ம் அலையை எதிர்த்து போராட வடகிழக்கு மாநிலங்களுக்கு உதவி : மத்திய அமைச்சர் தகவல்
கொவிட்-19 2ம் அலையை எதிர்த்து போராட, 8 வடகிழக்கு மாநிலங்களுக்கு, வடகிழக்கு பகுதி மேம்பாட்டுத்துறை அமைச்சகம் தீவிரமாக உதவி வருவதாக, அத்துறை இணையமைச்சர் டாக்டர் ஜித்தேந்திர சிங் கூறியுள்ளார்.
கொவிட் தயார்நிலை குறித்து வடகிழக்கு மாநிலங்களின் தலைமை செயலாளர்கள், சுகாதாரத்துறை செயலாளர்கள், திட்ட செயலாளர்கள், மத்திய அரசு அதிகாரிகள் ஆகியோருடன் டாக்டர் ஜித்தேந்திர சிங் ஆய்வுக் கூட்டம் நடத்தினார். வடகிழக்கு மாநிலங்களில் உள்ள மருத்துவமனைகளில் தடையற்ற ஆக்ஸிஜன் விநியோகத்தை உற்பத்தி செய்ய 8 ஆக்ஸிஜன் உற்பத்தி ஆலைகளை ஜப்பான் மற்றும் ஐ.நா வளர்ச்சி திட்ட அமைப்பு ஆகியவை வழங்கவுள்ளதாக டாக்டர் ஜித்தேந்திர சிங் தெரிவித்தார். இந்த ஆலைகள், வடகிழக்கு மாநிலங்களில் உள்ள 1300 மருத்துவமனைகளுக்கு ஆக்ஸிஜன்களை விநியோகிக்க உதவும்.
சுகாதாரத்துறை தொடர்பான திட்டங்களை வடகிழக்கு மாநிலங்கள் விரைந்து அனுப்பும்படியும், அவற்றை வடகிழக்கு பகுதி மேம்பாட்டுத்துறை அமைச்சகம் முன்னுரிமை அடிப்படையில் நிறைவேற்றும் என டாக்டர் ஜித்தேந்திர சிங் உறுதி அளித்தார்.
ஆக்ஸிஜன், தடுப்பூசிகள், ரெம்டெசிவிர் ஆகியவற்றுக்கு பற்றாக்குறை நிலவுவதாக அனைத்து மாநிலங்களும் தெரிவித்துள்ளதாகவும், இதை மத்திய சுகாதாரத்துறை அமைச்சரின் கவனத்துக்கு கொண்டு செல்வதாகவும் டாக்டர் ஜித்தேந்திர சிங் கூறினார்.
முன்னெச்சரிக்கை நடவடிக்கையாக ஆக்ஸிஜன் மற்றும் அத்தியாவசிய மருந்துகளை வாங்க பதுக்க வேண்டாம் என மக்களுக்கு அமைச்சர் வேண்டுகோள் விடுத்தார். பீதியடையாமல் இருப்பதுதான் கொவிட்-19-ஐ எதிர்த்து போராடும் மந்திரம் என அவர் கூறினார்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1717704
-------
(Visitor Counter : 152
குடியரசுத் துணைத் தலைவர் செயலகம்
நலிந்த பிரிவு மக்களுக்கு கல்வியைக் கொண்டு செல்லும் தேச முயற்சியில் இணையுமாறு மாணவர்களைக் குடியரசு துணைத்தலைவர் வலியுறுத்தினார்
சமூகத்தில் நலிந்த பிரிவு மக்களுக்கும் தேவைப்படும் பிரிவினருக்கும் கல்வியைக் கொண்டு செல்லும் தேசத்தின் முயற்சியில் இணையுமாறு மாணவர்களைக் குடியரசு துணைத்தலைவர் திரு எம் வெங்கய்யா நாயுடு வலியுறுத்தியுள்ளார் நீலகிரியின் லவ்டேலில் உள்ள லாரன்ஸ் பள்ளி மாணவர்கள் மற்றும் ஆசிரியர்களிடையே உரையாற்றிய அவர் நாட்டின் கல்வி வரைப்படத்தை மாற்றவும் கூடுதல் சமத்துவம் உள்ளதாகவும் அனைவரையும் உள்ளடக்கியதாகவும் எளிதில் கிடைக்கக்கூடியதாகவும் மாற்றுவதற்கும் அரசு அனைத்து முயற்சிகளையும் செய்வதை சுட்டிக்காட்டினார்.
இந்தியாவின் மக்கள் தொகையில் 65 சதவீதத்திற்கும் அதிகமானோர் 35 வயதிற்கும் கீழ் உள்ளவர்கள் என்பது நமக்கு சாதகமானது என்று அவர் குறிப்பிட்டார். இவர்களின் முழு ஆற்றலையும் திறனையும் படைப்பாக்க சக்தியையும் பயன்படுத்துவதன் மூலம் உலக அரங்கில் பலம் வாய்ந்த நாடுகளில் முன்னணியில் இருப்பதாக இந்தியாவை உருவாக்க முடியும் என்று திரு நாயுடு கூறினார்.
இந்தியா முழுவதும் ஊரகப்பகுதிகளிலும், நகர் பகுதிகளிலும் உள்ள பள்ளிகள்,கல்லூரிகள், பல்கலைக்கழகங்கள் ஆகியவற்றில் தேசிய கல்விக்கொள்கை உணர்வு பூர்வமாக செயல்படுத்தப்படும்போது, நமது நாட்டின் கல்வித்துறை புரட்சிகரமானதாக மாறும் என்று குடியரசுத் துணைத்தலைவர் தெரிவித்தார். உலக நாடுகளி்ல் விஸ்வகுரு என்ற நிலையை இந்தியா மீண்டும் பெறுவதை உறுதி செய்ய நாம் அனைவரும் கூட்டாக பாடுபடவேண்டும் என்று அவர் கூறினார்.
மேலும் விவரங்களுக்கு இந்த ஆங்கில செய்திக்குறிப்பை காணவும் https://pib.gov.in/PressReleasePage.aspx?PRID=1826327 .
பிரதமர் அலுவலகம்
உள்நாட்டு நிலைத்த எரிபொருள் மூலம் இந்தியாவின் முதல் உள்நாட்டு வணிக விமானம் இயக்கப்பட்டதற்கு பிரதமர் பாராட்டு
எத்தனாலில் இருந்து விமான எரிபொருளை தயாரித்து, உள்நாட்டு உணவுப் பொருட்கள் மற்றும் நிலைத்த எரிபொருள் மூலம் இந்தியாவின் முதல் உள்நாட்டு வணிக விமானத்தை இயக்கிய வரலாற்றுச் சிறப்புமிக்க நடவடிக்கையை பிரதமர் பாராட்டியுள்ளார்.
மத்திய அமைச்சர் திரு ஹர்தீப் சிங் பூரியின் ட்வீட்டுக்கு பதிலளித்த பிரதமர், கூறியிருப்பதாவது:
"நிலையான வளர்ச்சியை நோக்கிய நமது கூட்டு முன்னுரிமையின் அடையாளம்."
சாலைப் போக்குவரத்து மற்றும் நெடுஞ்சாலைத்துறை அமைச்சகம்
பொதுச் சாலைப் போக்குவரத்தில் மகளிர் பாதுகாப்பு
வாகன தொழில் துறை தர நிர்ணய விதி 140-க்கு ஏற்ப,  மேம்பாடு, தனி பயணாக்கம், செயலாக்கம் மற்றும் மாநில வாரியான வாகனப் பாதுகாப்புத் தள திட்டத்தை மத்திய சாலைப் போக்குவரத்து அமைச்சகம் வடிவமைத்துள்ளது. நிர்பயா திட்டத்தின் கீழ், மாநிலங்கள் மற்றும் யூனியன் பிரதேசங்களில் செயல்படுத்தப்படும் இந்தத் திட்டத்திற்கான வழிகாட்டு நெறிமுறைகள் 15, ஜனவரி 2020 அன்று வெளியிடப்பட்டது. இதன்படி, ஏஐஎஸ்-140 தர நிலைகளுக்கேற்ப மாநிலங்கள் மற்றும் யூனியன் பிரதேச அரசுகள் சார்பில் கண்காணிப்பு மையங்கள் அமைக்கப்படும்
மத்திய மகளிர் மற்றும் குழந்தைகள் மேம்பாட்டு அமைச்சகத்தால் ஏற்படுத்தப்பட்ட, அதிகாரமளிக்கப்பட்ட குழுவின் கூட்டம் அவ்வப்போது நடைபெறுகிறது. இந்தத் திட்டத்தின் முன்னேற்றம் மற்றும் இதனுடன் நிர்பயா திட்டத்தில் ஒப்புதல் அளிக்கப்பட்ட பிற திட்டங்களின் முன்னேற்றம் குறித்து அந்த கூட்டங்களில் ஆய்வு செய்யப்படுகிறது.
வாகன கண்காணிப்பு தளம் தொடர்பான வடிவமைப்பு மற்றும் மேம்பாட்டு நிறுவனத்தின் தேர்வு நடைமுறைகளை மத்திய சாலைப்போக்குவரத்து அமைச்சகத்தின் வழிகாட்டுதல்படி மாநில அரசுகள் மேற்கொள்ளும்.
இந்தத் தகவலை மக்களவையில் எழுத்துப்பூர்வமாக அளித்த பதிலில் மத்திய சாலைப் போக்குவரத்துத் துறை அமைச்சர் திரு நிதின் கட்கரி தெரிவித்துள்ளார்.